Οι **7ες κρατιδιακές εκλογές**  διενεργήθησαν στο Βραδεμβούργο της Γερμανίας την 1η Σεπτεμβρίου 2019.

Οι εκλογές διεξήχθησαν ταυτόχρονα με τις κρατιδιακές εκλογές που έλαβαν χώρα στη Σαξονία.

Δικαίωμα ψήφου
--------------

Το ελάχιστο όριο ηλικίας για τους ψηφοφόρους στις εκλογές του 2019 ήταν τα 16 έτη.

Με βάση το σύνταγμα, οι εκλογές έπρεπε να διεξαχθούν την Κυριακή ή σε ημέρα αργίας. Τελικά ορίστηκαν για την πρώτη μέρα του Σεπτεμβρίου.

Η κατανομή των εδρών γίνεται με τη μέθοδο του μεγαλύτερου υπολοίπου *(Hare-Niemeyer)*. Στην κατανομή συμμετέχουν μόνο τα κόμματα και οι πολιτικοί συνδυασμοί των οποίων το ποσοστό ψήφων υπερβαίνει το όριο του 5% ή έχει κερδίσει την *άμεση εντολή* σε μία εκλογική περιφέρεια *(βασική πρόταση εντολής)*.

Η Βουλή (*Landtag*) αποτελείται από 88 μέλη, από τα οποία τα 44 εξελέγησαν με πλειοψηφία στις περιφέρειες, και τα υπόλοιπα αναλογικά, σύμφωνα με τις λίστες των κομμάτων και των πολιτικών συνδυασμών.

Εκλογικά αποτελέσματα
---------------------

**Αποτελέσματα εκλογών 1 Σεπτεμβρίου 2019  για τη Landtag του Βραδεμβούργου**

|
|  |
|  |
| Κόμμα | Ιδεολογία | Ψήφοι |  % | +/- | Έδρες | +/- | Έδρες % |
|  | Σοσιαλδημοκρατικό Κόμμα (SPD) | σοσιαλδημοκρατία | 331.238 | 26,2% | −5.7pp | 25 | −5 | 28,4% |
|  | Εναλλακτική για τη Γερμανία (AfD) | γερμανικός εθνικισμός | 297.484 | 23,5% | +11.3pp | 23 | +12 | 26,1% |
|  | Χριστιανοδημοκρατική Ένωση (CDU) | χριστιανοδημοκρατία | 196.988 | 15,6% | −7.4pp | 15 | −6 | 17,0% |
|  | Συμμαχία '90/Οι Πράσινοι (Grünen) | οικολογική πολιτική | 136.364 | 10,8% | +4.6pp | 10 | +4 | 11,4% |
|  | Η Αριστερά (Die Linke) | δημοκρατικός σοσιαλισμός | 135.558 | 10,7% | −7.9pp | 10 | −7 | 11,4% |
|  | Brandenburger Vereinigte Bürgerbewegungen/Ελεύθεροι Ψηφοφόροι (BVB/Freie Wähler) | άμεση δημοκρατία | 63.851 | 5,0% | +2.3pp | 5 | +2 | 5,7% |
|  |
|  | Ελεύθερο Δημοκρατικό Κόμμα (FDP) | φιλελευθερισμός | 51.660 | 4,1% | +2.6pp | 0 | ±0 | 0% |
|  | Φροντίδα των Ζώων Ανθρώπινο Περιβάλλον (Tierschutzpartei) | ανιμαλισμός | 32.959 | 2,6% | +2.6pp | 0 | ±0 | 0% |
|  | Κόμμα Πειρατών Γερμανίας (Piraten) |  | 8.712 | 0,7% | −0.8pp | 0 | ±0 | 0% |
|  | Λοιποί |  | 10.292 | 0,8% | +0.4pp | 0 | ±0 | 0% |
| Σύνολο |  | 1.280.895 | 100,0% |  | 88 |  |  |
| Άκυρα και λευκά ψηφοδέλτια |  | 15.789 | 1,2 |  |  |  |  |
| Εγγεγραμμένοι ψηφοφόροι / συμμετοχή |  | 2.088.592 | 61,3 |  |  |  |  |

Σχηματισμός κυβέρνησης
----------------------

Το κυβερνών SPD και η Αριστερά αμφότερα υπέστησαν απώλειες, θέτοντας ένα τέλος στον συνασπισμό τους. Ο πρωθυπουργός του κρατιδίου, Μάνφρεντ Βόιτκε (SPD) προσκάλεσε σε συνομιλίες όλα τα κόμματα εκτός από το AfD , καθώς το κόμμα του παρέμεινε το μεγαλύτερο ως συμμαχία. Το CDU επέδειξε ενδιαφέρον να συμμετάσχει σε έναν "συνασπισμό τύπου Κένυα" με το SPD και τους Πράσινους, οι οποίοι θα μπορούσαν να έχουν 50 έδρες, και επανέλαβαν την άρνησή τους να συνεργαστούν με το AfD. Ο Βόιντκε δεν απέκλεισε το ενδεχόμενο για σχηματισμό ενός ερυθρο-ερυθροπράσινου συνασπισμού με την Αριστερά και τους Πράσινους.Ένας τέτοιος συνασπισμός θα μπορούσε να έχει ισχνή πλειοψηφία με 45 έδρες.

Παραπομπές
----------

1. ↑  «Die nächsten Wahlen in Deutschland:». *wahlrecht.de*. 14 Σεπτεμβρίου 2018.
2. ↑  «Landtagswahlen | Wahlen Brandenburg». *wahlen.brandenburg.de*. Αρχειοθετήθηκε από το πρωτότυπο στις 26 Απριλίου 2019. Ανακτήθηκε στις 5 Μαΐου 2019.
3. ↑  «BRAVORS - Schnellsuche».
4. ↑  «BRAVORS - Schnellsuche».
5. ↑  Brandenburgisches Landeswahlgesetz Fassung: 28. Januar 2004, Änderung: 11. Februar 2014
6. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 1 Σεπτεμβρίου 2019. Ανακτήθηκε στις 16 Οκτωβρίου 2019.
7. ↑  «In Brandenburg ist eine Koalition aus SPD, CDU und Grünen wahrscheinlich» (στα γερμανικά). *www.tagesspiegel.de*. .